Vi ( 6 voksne og 2 børn) har boet hos Antoni i uge 41/2012 - en fantastisk oplevelse. Antioni hjalp os på plads selv om vi ankom kl. 02.00 om natten. Huset var rent og pænt ved ankomsten - et godt og velindrettet hus med alle de faciliteter man kan ønske. Skønne rum - mange terasser med såvel sol som skygge. Huset er godt placeret i roligt villakvarter få minutters gang fra turistcentrum og strand. Stort og mindre supermarked i kort afstand. Byen virker i første omgang med turistet - men det viser sig at den byder på alt lige fra lette/billige restauranter til en super restaurant med en Michelin stjerne - her er måltidet en kæmpe oplevelse - 7 retter med vine til under 100 euro - det skal man opleve - hus at afsætte 4-5 timer. Den engelske pub JJ kan også anbefales - herlig tjener med glimt i øjet. Start dagen med en løbe- eller gåtur til Castellet (4-5 km) så er man klar til en endnu en herlig dag på den skønne ø.
Mødet med Antoni er noget helt specielt - uanset hvad man beder om har han en løsning - alt med et stort smil. Han får 5 stjerner ud af 5 - vi kan kun anbefale dette hus og denne flinke vært til alle.
Solskinshilsen fra familien Bro